पटना। मुख्यमंत्री नीतीश कुमार क अध्यक्षता मे भेल राज्य मंत्रिपरिषद क बैसार मे पंचदश बिहार विधानसभा क अष्टम (बजट) सत्र आ बिहार विधान परिषद क 173म सत्र क औपबंधिक कार्यक्रम कए मंजूरी प्रदान करि देल गेल। मंत्रिमंडल सचिवालय समन्वय विभाग क अवर सचिव विनोद प्रसाद सिंह कहला अछि जे 18 फरवरी स शुरू भ रहल बिहार विधानमंडल क बजट सत्र तीन अप्रैल तक चलत। कार्यक्रम क अनुसार 18 फरवरी कए बिहार विधानमंडल क दूनू सदन कए संयुक्त बैसार कए राज्यपाल संबोधित करताह। 19 फरवरी कए आर्थिक सर्वेक्षण पेश कैल जाएत आ 21 फरवरी कए आम बजट पेश कैल जाएत। 22 फरवरी कए वित्तीय वर्ष 2013-14 लेल आय-व्ययक क उपस्थापन कैल जाएत। 15 मार्च कए वित्तीय वर्ष 2012-13 क आय-व्ययक स संबंधित तृतीय अनुपूरक व्यय विवरणी क उपस्थापन कैल जाएत।
 सिंह कहला जे मंत्रिपरिषद एकर अलावा मुख्यमंत्री ग्राम सम्पर्क योजना क तहत 26 हजार पांच सौ पैंतीस करोड़ साठ लाख टका क लागत स 250 तक क आबादी वाला ओहन 54103 टोला-बसावट जतए सम्पर्क पथ नहि अछि ओकरा सम्पर्क प्रदान करबा लेल स्वीकृति प्रदान करि देलक अछि। 